સીસી ટીવી કેમેરાની મદદથી ગુનેગારોની હિલચાલના ફૂટેજ મેળવીને સકંજો કસવામાં ખૂબ મદદ મળી રહી છે.ગુનાખોરીની દૂનિયાના અનેક કિસ્સાઓ છે જે માત્ર સીસી ટીવીની મદદથી જ ઉકેલાયા છે.ગુનાહિત માનસ ધરાવતા લોકોમાં સીસી ટીવીએ ફફડાટ ફેલાવ્યો છે.આથી ચિલાચાલુ રીતથી ગુનો આચરવો હવે શકય બને તેમ નથી. વસ્ત્રાપુર પાસે અતિ ચકચારી બનેલા વિસ્મય હીટ એન્ડ રન કેસમાં પણ સીસીટીવીના ફૂટેજ એક કેમરામાં કેદ થઇ ગયા હતા.સાબરમતી જેલની એક બેરેક આખી રાત ખુલ્લી રહી જયાં રીઢા ગુનેગારો વસવાટ કરે છે.તે પણ સી સી ટીવી કેેમેરાની નજરમાં આવ્યું હતું.શિવરંજની પાસે લૂંટ કેસમાં પણ સી સી ટીવીના ફૂટેજ અદાલતમાં મુકવામાં આવ્યા હતા.માણેક બાગ બીઆરટીએસ કોરિડોરમાં ઉંમગ નામના એક કોલેજીયનને અકસ્માત કરીને મોતને ઘાટ ઉતારનાર કાર નિયમ ભંગ કરીને કોરિડોરમાં ફુરપાટ ઝડપે દોડતી હતી તે એક બેંકના એટીએમમાં ગોઠવેલા સીસી ટીવી કેમેરામાં ઝડપાએલી એક માત્ર સાબીતી હતી.આમ સુરક્ષાની ત્રીજી આંખ મહત્વની સાબીત થઇ રહી છે.